NORAKSTS

|  |  |
| --- | --- |
| 28.03.2025. | Nr.4/15 |

**neapbūvēta zemesgabala garozas ielā 72f, Jelgavā**

**atsavināšanas uzsākšana un izsoles noteikumu apstiprināšana**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saņemts SIA “AKVARIUS” (reģistrācijas Nr.40103031530) iesniegums, kurā lūdz atsavināt neapbūvētu zemesgabalu Garozas ielā 72F, Jelgavā.

Jelgavas valstspilsētas pašvaldībai piederošs neapbūvēts zemesgabals 20260 m2 platībā ar kadastra apzīmējumu 09000150405 Garozas ielā 72F, Jelgavā (turpmāk - Zemesgabals) ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000915117 ar kadastra numuru 09000150424.

Saskaņā ar Jelgavas pilsētas teritorijas plānojumu 2009.-2021. gadam (apstiprināts ar Jelgavas pilsētas domes 2017. gada 23. novembra lēmumu Nr. 13/2), Zemesgabala atļautā izmantošana ir ražošanas objektu apbūve.

No Publiskas personas mantas atsavināšanas likuma (turpmāk - Atsavināšanas likums) 4. panta pirmās daļas izriet, ka publiskas personas nekustamo īpašumu var atsavināt, ja tas nav nepieciešams pašvaldības funkciju nodrošināšanai. Zemesgabals nav nepieciešams pašvaldības autonomo funkciju realizēšanai.

Saskaņā ar Atsavināšanas likuma 3. panta pirmās daļas 1. punktā noteikto un ņemot vērā to, ka Zemesgabalam nav iespējams nodrošināt pieslēgumu koplietošanas ielai (ceļam) Zemesgabals atsavināms, pārdodot to izsolē ar pretendentu atlasi, t.i. starp piegulošo šādu zemes vienību īpašniekiem:

1. Rubeņu ceļš 4, Jelgava, kadastra Nr. 09000150386;
2. Garozas iela 72A, Jelgava, kadastra Nr. 09000150001;
3. Garozas iela 90A, Jelgava, kadastra Nr. 09000150002.

Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

 Nekustamā īpašuma vērtētājs Iso Naziras individuālais uzņēmums “NA MA” (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.125), novērtēja Zemesgabalu un noteica tā tirgus vērtību 67100,00 *euro* (sešdesmit septiņi tūkstoši viens simts *euro*, 00 centi)*.*

Nekustamā īpašuma Valsts kadastra informācijas sistēmā Zemesgabala universālā kadastrālā vērtība ir noteikta 43681,00 *euro* (četrdesmit trīs tūkstoši seši simti astoņdesmit viens *euro*, 00 centi).

Atsavināšanas likuma 36. panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

Jelgavas valstspilsētas pašvaldības īpašuma atsavināšanas komisija 2025. gada 6. martā noteica Zemesgabala nosacīto cenu 67100,00 *euro* (sešdesmit septiņi tūkstoši viens simts *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 6710,00 *euro* (seši tūkstoši septiņi simti desmit *euro*, 00 centi), reģistrācijas maksu 50,00 *euro* (piecdesmit *euro*, 00 centi)un nomaksas termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 1. punktu, 8. pantu, 15. pantu, 36. panta trešo daļu un Jelgavas valstspilsētas pašvaldības īpašuma atsavināšanas komisijas 2025. gada 6. marta lēmumu Nr. 3/2 “Neapbūvēta zemesgabala Garozas ielā 72F, Jelgavā atsavināšana”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošu neapbūvētu zemesgabalu Garozas ielā 72F, Jelgavā (kadastra numurs 09000150424, kadastra apzīmējums 09000150405, platība 20260 m2), pārdodot to mutiskā izsolē ar augšupejošu soli un pretendentu atlasi starp zemesgabalam piegulošo zemes vienību īpašniekiem.
2. Noteikt neapbūvēta zemesgabala Garozas ielā 72F, Jelgavā, pārdošanas nosacīto cenu (izsoles sākumcenu) cenu 67100,00 *euro* (sešdesmit septiņi tūkstoši viens simts *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 6710,00 *euro* (seši tūkstoši septiņi simti desmit *euro*, 00 centi), reģistrācijas maksu 50,00 *euro* (piecdesmit *euro*, 00 centi)un nomaksas termiņu – piecus gadus.
3. Apstiprināt neapbūvēta zemesgabala Garozas ielā 72F, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot neapbūvēta zemesgabala Garozas ielā 72F, Jelgavā izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 28. martā